laion/Wikipedia-Exotic huggingface dataset:
ריצ'רד קוסוויי

ריצ'רד קוסוויי (באנגלית: Richard Cosway;‏ 5 בנובמבר 1742 – 4 ביולי 1821) היה צייר פורטרטים אנגלי של תקופת הריג'נסי, שהתפרסם בזכות המיניאטורות שלו. הוא היה בן זמנו של ג'ון סמארט, ג'ורג' אנגלהארט, ויליאם ווד וריצ'רד קרוס. אשתו הייתה הציירת ילידת איטליה מריה קוסוויי, ידידה הקרובה של תומאס ג'פרסון. ריצ'רד קוסוויי נולד בטיברטון, דבון, בנו של מנהל בית ספר. תחילה התחנך בבית הספר של בלונדל, אך בגיל שתים-עשרה הותר לו לנסוע ללונדון לקחת שיעורים בציור. הוא זכה בפרס מטעם אגודת האמנים בשנת 1754 ובשנת 1760 הקים עסק משלו. הוא הציג את עבודותיו הראשונות בגיל 20 בשנת 1762 ונוצר ביקוש לעבודותיו. הוא היה מהקבוצה הראשונה של חברים מקורבים לאקדמיה המלכותית, שנבחר כחבר מלא במרץ 1771 לאחר מכן, בהמלצת נשיא האקדמיה סר ג'ושוע ריינולדס. הוא נכלל בדיוקן הקבוצתי של יוהאן זופני של חברי האקדמיה (1771), הוא צויר כתוספת מאוחרת לקומפוזיציה, ונצבע על רצועת בד נוספת, המחוברת לצד הימני של הציור. הוא צייר את המלך העתידי ג'ורג' הרביעי בשנת 1780 ומונה לצייר של הנסיך מוויילס בשנת 1785 - הפעם היחידה שבה הוענק תואר כזה אי פעם. נושאי ציוריו כללו את אשתו הראשונה של הנסיך, מריה אן פיצ'רברט, ואריסטוקרטים אנגלים וצרפתים שונים, בהם מאדאם דו בארי, פילגשו של המלך לואי ה-16 מצרפת. בשנים 1995–1996 קיימה גלריית הפורטרטים הלאומית בלונדון תערוכה בשם ריצ'רד ומריה קוסוויי: אמני ריג'נסי עם 250 יצירות מוצגות. ב-18 בינואר 1781 התחתן קוסוויי עם האמנית האנגלו-איטלקית מריה הדפילד. מריה הייתה מלחינה, מוזיקאית ובעלת סמכות בחינוך בנות. היא הייתה ביחסים קרובים מאוד עם תומאס ג'פרסון, שכתב לה מכתבי אהבה. ג׳פרסון שמר על חריטה של דמותה, שנעשתה מאחד מדיוקנותיה שצייר ריצ׳רד קוסוויי. נישואיהם נחשבים כנישואי נוחות בעקבות העובדה שריצ׳רד היה מבוגר ממנה בעשרים שנה. ריצ'רד היה "ידוע ככינוי ליברטין, ומתואר לרוב כדומה לקוף." הסרט ״ג'פרסון בפריז״ מתאר את היחסים רומנטיים של מריה קוסוויי עם תומאס ג'פרסון וגם מתאר את ריצ'רד קוסוויי כאיש מפוזר ומבולבל, משהו שאינו בטוח נכון מבחינה היסטורית. בשנת 1784 ריצרד ומריה עברו לבית שומברג, לא רחוק מארמון המלוכה בלונדון, מקום שהפך לסלון אופנתי לחברה הלונדונית. בשנת 1791 הם עברו לבית גדול יותר בסטרטפורד פלייס. עם זאת, הנישואין לא נמשכו ובסופו של דבר בוטלו. מאוחר יותר סבל ריצ׳רד קוסוויי מהפרעות נפשיות ובילה זמן רב במוסדות שונים. הוא נפטר בלונדון בשנת 1821 ונקבר בכנסייה החדשה במרילבו. סר ג'ון סואן קנה יותר משלושים חפצים שהוצגו למכירה במכירה פומבית לאחר מותו של קוסוויי. דיוקן של ארמני,1771 רישום של אשתו מריה קוסוויי, 1785 דיוקן עצמי, 1820 דיוקן של הלן דה מונטג'רו, בסיבות 1890 מדיה וקבצים בנושא ריצ'רד קוסוויי בוויקישיתוף ריצ'רד קוסוויי, באתר אנציקלופדיה בריטניקה (באנגלית) Chisholm, Hugh, ed., Cosway, Richard, 1911 Encyclopædia Britannica Volume 7 Johan Zoffany: Finding the founders - Spring 2012 - RA Magazine and Blog - Royal Academy of Arts, web.archive.org, ‏2012-11-08 "An artistic alliance - Richard and Maria Cosway - English artists", findarticles.com Jefferson's Monticello: Engraving of Maria Cosway, web.archive.org, ‏2007-07-13 AmericanHeritage.com / JEFFERSON’S PARIS, web.archive.org, ‏2007-09-29
מאגיה ללא דמעות

מאגיה ללא דמעות (באנגלית: Magick Without Tears) היה הספר האחרון שנכתב על ידי המיסטיקן האנגלי אליסטר קראולי, אף על פי שהספר יצא לאור רק לאחר מותו של קראולי. הספר נכתב בשנת 1943, והורכב מסדרה של מכתבים, אך יצא לאור רק בשנת 1954, בתוספת הקדמה מאת העורך, קארל גרמר (אנ')‏. עבור רבים, הספר הזה הוא ראייה לכך שקראולי היה צלול בדעתו גם בשנותיו האחרונות, חרף התמכרותו הקשה להרואין הספר יצא לאור בשם "מאגיה ללא דמעות", אך תחילה היה שמו "אליסטר מבאר הכל" (Aleister Explains Everything). הספר מורכב מ-80 מכתבים לאנשים שחקרו ולמדו את תורת הנסתר בכלל ואת המאגיה בפרט. המכתבים המתועדים בספר מנגישים את תובנותיו של קראולי בתחומי הקשורים למאגיה ולת'למה, בבהירות ושנינות. בין נושאי הספר ניתן למצוא את הקבלה, יוגה, אסטרולוגיה, מוות, דת, נישואים, ועוד. מהדורה ראשונה יצאה בשנת 1954, וכללה הקדמה מעורך הספר, קארל גרמר. מהדורה שנייה יצאה בשנת 1973. בשנת 1982, יצאה המדורה השלישית הספר. מהדורה רביעית יצאה לאור ב-1 באפריל 1991, וכללה הקדמה ועריכה מחודשת של ישראל רגארדי. Aleister Crowley - Magic Without Tears, Dragon Ebooks - Rare and Occult Books Magick Without Tears Aleister Crowley, Magick Without Tears, Thelema Media, 1991-04, ISBN 978-0-9726583-5-5. (באנגלית) Magick Without Tears av Aleister Crowley (E-bok), Bokus.com (בשוודית)
Cape God

Cape God (בעברית: קייפ אלוהים) הוא אלבום האולפן הרביעי של הזמרת-יוצרת הקנדית עלי X. האלבום יצא לאור ב-21 בפברואר 2020 על ידי חברת התקליטים טווין מיוזיק. מתוך האלבום יצאו שני סינגלים וארבעה סינגלים שיווקים. לאלבום עצמו יצאו ארבעה סינגלים שיווקים, הראשון ביניהם, "Fresh Laundry", יצא ב-27 בספטמבר 2019. אחריו יצא הסינגל השיווקי השני "Rings a Bell" ב-18 באוקטובר, ואז כסינגל השיווקי השלישי "Regulars", ב-8 בנובמבר. לאחר מכן גם "Love Me Wrong", בשיתוף פעולה עם טרוי סיון, יצא כסינגל השיווקי הרביעי ב-6 בדצמבר 2019. "Devil I Know", יצא לאור כסינגל הראשון מותך האלבום ב-31 בינואר 2020 ב-8 במאי, יצא "June Gloom", כסינגל שני מותך האלבום. מידע על האלבום Cape God באתר MusicBrainz מידע על האלבום Cape God באתר AllMusic האלבום Cape God באתר Discogs האלבום Cape God באתר ספוטיפיי האלבום Cape God באתר דיזר האלבום Cape God באתר אפל מיוזיק האלבום Cape God באתר Last.fm האלבום Cape God באתר טיידל ג'נס דובסחו, נערת העמק, אוסקר יירס Cape God, discogs (באנגלית) Cape God, נבדק ב-2020-05-11
סאטורן איון

סאטורן איון (באנגלית : Saturn Ion) היא מכונית משפחתית גדולה וקומפקטית מתוצרת חטיבת תאגיד סאטורן (אנ') (קרוי גם : Saturn LLC) מבית ג'נרל מוטורס אשר יוצרה בין השנים 2007–2002 (דגם שנת 2003) בארצות הברית מספר מושבים : 4-5 מנוע קדמי-רוחבי מנועי בנזין סוג הנעה : הנעה קדמית 4x2 דגם "Red Line" יוצר בין השנים 2004–2007 בצבעים : אדום, כחול, שחור ומוכסף 4 דלתות סדאן 4 דלתות קופה ("Quad coupé" (אנ')) "סאטורן איון" "סאטורן איון" "סאטורן איון" דגם קופה 4 דלתות "סאטורן איון" דגם קופה 4 דלתות "סאטורן איון" דגם קופה 4 דלתות "סאטורן איון" דגם קופה 4 דלתות "סאטורן איון" דגם "RedLine" סאטורן סקיי סאטורן רילאי סאטורן אאוטלוק מדיה וקבצים בנושא סאטורן איון בוויקישיתוף סאטורן איון, סרטון באתר יוטיוב סאטורן איון, סרטון באתר יוטיוב "סאטורן איון" - היסטוריה nadaguides.com/Cars/Saturn/Ion "סאטורן איון" cars.com/research/saturn-ion "סאטורן איון" רד-לין caranddriver.com/reviews/a15132188/saturn-ion-red-line-short-take-road-test "סאטורן איון" 4 דלתות קופה - מבחן בטיחות safercar.gov/Vehicle+Shoppers/5-Star+Safety+Ratings
סמואל מרסדן ברוקס

סמואל מרסדן ברוקס (באנגלית: Samuel Marsden Brookes;‏ 8 במרץ 1816 – 31 בינואר 1892) היה צייר אמריקני יליד אנגליה. הוא התמחה בטבע דומם של דגים וצייד, אך החל כצייר דיוקנאות והפיק גם כמה ציורי נופים. הוא נולד למשפחה עשירה ממוצא הולנדי. אביו, בוטנאי, ניהל משתלה גדולה לצמחים אקזוטיים, בלונדון. בשנת 1833 היגרה משפחתו לארצות הברית, וביקשה לבסס את עצמה והתיישבה בסמוך למה שהיה אז העיר החדשה של שיקגו. כנער פיתח עניין באמנות. הוא העתיק יצירות של אמני פורטרטים והפיק מיניאטורות משלו. למרות הכישרון, אביו לא הסכים שהאמנות תהווה לו מקצוע לחיים. עם זאת, ברוק לקח שיעורי רישום מג'יימס באומן ובשנת 1841 הפך לצייר נודד. זמן קצר לאחר מכן התחתן עם ג'וליה ג'ונס (1825–1898), אותה הכיר במילווקי. עד 1845 הוא חסך מספיק כסף כדי לנסוע חזרה לאנגליה, שם העתיק את ציורי המאסטרים הישנים בכל הגלריות בלונדון. הוא תכנן להישאר שלוש שנים ולבקר באיטליה, אך אשתו וילדיו הפצירו בו לחזור הביתה אחרי שנה אחת בלבד. כשהוא חזר לאמריקה, הוא התפרסם דיו כדי למשוך לקוחות עם הכנסה גבוהה יותר והתבסס בוויסקונסין, בסמוך למשפחת אשתו. כשהיה שם, עשה כמה עבודות בהזמנה של החברה ההיסטורית של ויסקונסין. הוא גם קנה משק קטן. בשנת 1851 שמע גדעון דאני, אמן ימי מסן פרנסיסקו, על ברוקס מגיסתו של ברוקס שעברה לשם בשנת 1850 ויצא ללמוד איתו. הוא היה איתו שש שנים ושכנע את ברוקס כי סן פרנסיסקו תהיה מקום טוב יותר עבורו. לכן בהזדמנות הראשונה, בשנת 1862, ברוק נסע לשם, אהב את מה שראה והחליט להישאר. ברגע שג'וליה אשתו יכלה להסדיר את מכירת הנכסים שלהם, היא והילדים באו בעקביו והתיישבו במחוז סן פרנסיסקו. הוא ודאני חלקו סטודיו במשך שנים רבות. מאוחר יותר הוא שיתף אולפן עם אדווין דיקין. הוא גם לקח תלמידים ביניהם היה גם ויליאם קית. בשנת 1865 הוא סייע בארגון איחוד האמנות בקליפורניה. מאוחר יותר הוא נבחר לסגן נשיא התאחדות האמנות בסן פרנסיסקו והיה מייסד המועדון הבוהמי. בשלב מסוים זמן לא רב לאחר בואו, הוא ויתר על ציור דיוקנאות לטובת ציור טבע דומם, שעבורם הוא נודע הרבה יותר. דגים היו הנושא האהוב עליו והוא תפס את רובם באופן אישי. חלק מיצירותיו הוזמן על ידי אדווין ב. קרוקר ומרי הופקינס סירלס, אלמנתו של מארק הופקינס. רבים מציוריו אבדו כשמכון מארק הופקינס לאמנות נשרף בעקבות רעידת האדמה בשנת 1906. מדיה וקבצים בנושא סמואל מרסדן ברוקס בוויקישיתוף סמואל מרסדן ברוקס, באתר "Find a Grave" (באנגלית) Samuel Marsden Brookes, The Society of California Pioneers Biography Crocker Art Museum, www.facebook.com
אומרטה

אומרטה (באיטלקית: Omertà) הוא ביטוי לקוד השתיקה בעולם הפשע המאורגן. ביטוי זה היה נפוץ באזורים מסוימים באיטליה (דרום איטליה וסיציליה), ומשמעותו היא "לעולם לא לערב את המשטרה או את השלטונות". העונש על הפרת קוד האמרטה יכול, במקרים מסוימים, להיות מוות. לשון הקוד המקורי (מתורגם לאנגלית) מובא בשיר Omerta של להקת Lamb of God: "Whoever appeals to the law against his fellow man is either a fool or a coward. Whoever cannot take care of themselves without that law is both. For a wounded man shall say to his assailant, 'If I live, I will kill you. If I die, You are forgiven. ' Such is the rule of honor." ומשמעותו: "כל הפונה לשלטונות (החוק) נגד אחיו העמיתים הוא טיפש או פחדן. מי שאינם יכולים לדאוג לעצמם מבלעדי אותם חוקים - שניהם. על אדם פצוע לומר לתוקפו - 'אם אחיה, אהרוג אותך. אם אמות, אתה מחול'. זהו חוק הכבוד". מקור הביטוי הוא במאפיה הסיציליאנית. כאשר מצטרפים חברים חדשים למאפיה הם נשבעים לשמור על קוד השתיקה, לא לגלות (לשלטונות ולאחרים) את סודות הארגון ולא להלשין על חבריו. אולם קוד השתיקה אינו מכוון רק לחברים פעילים במאפיה, אלא גם לאחרים בסביבתם. כך, למשל, במקרים של רצח המתבצע על ידי אחד מארגוני המאפיה. במקרים כאלה מצופה מתושבי המקום שלא לזכור כל פרט אודות האירוע ולא למסור דבר למשטרה. ג'ו ואלאצ'י היה חבר המאפיה הראשון בארצות הברית שהפר את קוד האומרטה ואישר את קיומה של המאפיה. ואלאצ'י היה רוצח מורשע בשירות המאפיה. הוא הסכים להעיד בפני הקונגרס של ארצות הברית בשנת 1963, בתמורה להפחתה בעונשו. בזכות עדותו נחשפה לראשונה המאפיה האיטלקית האמריקאית. בשנת 1966 ניסה ואלאצ'י להתאבד בתאו בכלא, אך הסוהרים הצילו את חייו. בשנת 1971 מת מהתקף לב. האומרטה, קוד השתיקה, הוא מרכיב משמעותי גם בספרות ובקולנוע, העוסקים בפשע המאורגן. קשר שתיקה
Get You

Get You (בעברית: להשיג אותך) הוא סינגל שהוקלט על ידי הזמר הרוסי אלכסיי וורוביוב. השיר יצא לאור ב-29 ביוני 2011, וייצג את רוסיה באירוויזיון 2011. השיר יצג את רוסיה באירוויזיון 2011, שם סיים במקום ה-9 בחצי גמר ובמקום ה-16 בגמר. ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
בניין ויינרייט

בניין ויינרייט (באנגלית: Wainwright Building) הוא גורד שחקים השוכן ברחוב הערמונים 709, דאון טאון סנט לואיס, מיזורי, ארצות הברית. הבניין בן 10 קומות ומתנשא לגובה של 41 מטרים. הוא תוכנן על ידי האדריכלים דנקמר אדלר ולואיס סאליבאן ונבנה בין השנים 1890–1891. בניין ויינרייט נחשב כביטוי הראשון לפונקציונליזם בגורדי שחקים מוקדמים. הבניין נקרא על שמו של אליס ויינרייט, מבשל משקאות אלכוהוליים מקומי, קבלן בניין ומי שמימן את בנייתו. הבניין רשום כנקודת ציון עירונית ולאומית ומתואר כ"אב טיפוס בעל השפעה רבה למבני משרדים מודרניים" על ידי המרשם הלאומי של מקומות היסטוריים. האדריכל פרנק לויד רייט כינה אותו "הביטוי האנושי הראשון של בניין משרדים גבוה מפלדה כאדריכלות". הבניין היום שייך למחלקת המבנים של מדינת מיזורי. במאי 2013, הוא הוזכר בסדרת סרטי התעודה That Changed America‏ 10 של ה-PBS כאחד מ-10 המבנים ששינו את אמריקה, שתוכנן בידי לואיס סאליבן, "אבי גורדי השחקים". בניין ויינרייט הוזמן על ידי אליס ויינרייט, מבשל משקאות אלכוהוליים מקומי, מתוך צורך לחללי משרדים עבור ניהול אגודת מבשלי סנט לואיס. היה זה המינוי השני לתכנון מבנה רב קומות בסדר גודל זה של חברת האדריכלים "אדלר וסאליבן", אשר הגיעה להכרה בינלאומית לאחר הקמתו של בניין אודיטוריום בן עשר הקומות בשיקגו, שתוכנן בשנת 1886 והושלם בשנת 1889. הקומה הראשונה של בניין וויינרייט תוכננה כקומת מסחר לחנויות נגישות לרחוב, והקומה השנייה מלאה במשרדים ציבוריים נגישים ורחבים. הקומות העליונות תוכננו עם משרדים קטנים יחסית (נקראים גם משרדי חלות דבש (honeycomb)) והקומה העליונה שימשה כחלל טכני למכונות ומאגר מים. גורדי שחקים מוקדמים מדיה וקבצים בנושא בניין ויינרייט בוויקישיתוף "Wainwright Building photographs" and architectural information(הקישור אינו פעיל) בניין ויינרייט באתר Structurae. "skyscraper." The Columbia Encyclopedia. New York: Columbia University Press, 2008. Credo Reference. Web. 25 March 2011. "National Register Information System" National Register of Historic Places. National Park Service. January 23, 2007. Wright, Frank Lloyd (1931). "The Tyranny of the Skyscraper". Modern Architecture. Princeton: Princeton University Press: 85. Best of Political Fix". St. Louis Post-Dispatch. February 12, 2009. Bear, Rob (10 May 2013). "Mapping PBS's 10 Buildings That Changed America" Curbed.com. Retrieved 13 May 2013. Korom, Joseph J. (2008). The American Skyscraper, 1850–1940: A Celebration of Height Branden Books. pp. 168. ISBN 0-8283-2188-4. Wainwright Building. Elstein, Rochelle Berger (Spring–Summer 2005). "Adler & Sullivan: The End of the Partnership and Its Aftermath". Journal of the Illinois State Historical Society. 98 (1/2): 51–81. van Zanten, David (March–April 2002). "Master of the Skyscraper" Humanities. 23 (2).
אנדרו העליז

אנדרו העליז (באנגלית: Merry Andrew) הוא סרט מוזיקלי אמריקאי משנת 1958 בבימויו של הבמאי והכוריאוגרף מייקל קיד (אנ') שגם יצר את הריקודים בסרט. התסריט מבוסס על הסיפור The Romance of Henry Menafee של פול גאליקו. מילות השירים נכתבו בידי ג'וני מרסר. בתפקידים הראשיים משחקים דני קיי ופייר אנג'לי. בסרט יש הרבה קטעי קרקס עם לוליינות, טרפז וחיות מאולפות (אז זה היה מותר). אנדרו לאראבי (דני קיי) הוא מורה בבית ספר באחת העיירות בסאסקס. הוא מלמד את התלמידים בשיטות של שירים וריקודים שלא מוצאות חן בעיני המנהל שהוא אביו הקפדן וחמור הסבר, מת'יו לאראבי (נואל פרסל). אנדרו מאורס כבר חמש שנים ללטיציה (פטרישה קאץ) ומבטיח להתחתן איתה כאשר יקבל העלאה בתפקיד. אנדרו הוא ארכאולוג חובב ובטוח שבחורבות מבנה עתיק, טמנו חיילי הלגיון הרומאי, פסל של האל פאן. כאשר ימצא את הפסל הוא יפרסם זאת ויקבל העלאה. אנדרו מגיע לאתר, מתחיל לחפור ומגלה שלידו התמקם קרקס גדול - "קרקס גאליקו". מסתבר שהמקום נקנה על ידי לורד אלווד ויש לפנות את הקרקס. אנדרו משכנע את הלורד לדחות את הפינוי בשבוע ומתקבל בשמחה על ידי מנהל הקרקס אנטוניו (סלווטורה בקליני) חמשת בניו ואחייניתו סלינה (פייר אנג'לי). בין אנדרו וסלינה מתפתח רומן אהבה שמפוקח בקפדנות על ידי אנטוניו ובניו. בקרקס יש הופעות עם חיות מאולפות, פילים, סוסים ואריות. אנדרו חופר מתחת לקרקס ולבסוף מגיח לכלוב האריות והקהל חושב שהוא חלק מההצגה. כאשר אנטוניו מצטרד, מתבקש אנדרו להחליף אותו ככרוז והוא עושה זאת בהצלחה ולאחר מכן כולם שרים ורוקדים את "לחיים, מזל טוב" (Salud, Buna Fortuna). סלינה מצטרפת לאנדרו במערה והם נלכדים. כולם מחפשים אחריהם ובעזרת השימפנזה אנג'ליקה מתמוטטת תקרת המערה והם מתגלים מחובקים. כדי לפתור את הבעיה הם מציעים לאנדרו למות או להכריז על רצונו לשאת את סלינה. בהסכמת סילינה בורח אנדרו מהקרקס וחוזר לבית הספר. אנג'לינה מוצאת את פסל פאן וסלינה מביאה אותו לבית הספר. האב מרוצה ומוכרז תאריך הנישואים עם לטיציה. ביום החתונה מתברר שכל התלמידים ברחו לקרקס. אנדרו רודף אחריהם, נתפס על ידי האחים שמכריחים אותו להשתתף במופע טרפז ולוליינות. גם אביו נוכח במופע ומשוכנע שטוב לאנדרו שיהיה ליצן כי במשפחה היה ליצן אחד מוכשר. לבסוף לטיציה מתחתנת עם דדלי (רוברט קוט), אחיו של אנדרו, ואנדרו ממשיך עם הקרקס, צמוד לסלינה. "אנדרו העליז", במסד הנתונים הקולנועיים IMDb (באנגלית) "אנדרו העליז", באתר AllMovie (באנגלית) "אנדרו העליז", באתר Rotten Tomatoes (באנגלית) "אנדרו העליז", במסד הנתונים הקולנועיים KinoPoisk (ברוסית) קדימון לאנדרו העליז, באתר יוטיוב Salud מתוך אנדרו העליז, באתר יוטיוב משפט פיתגורס מתוך אנדרו העליז, באתר יוטיוב
קרל פון מאר

קרל פון מאר (באנגלית: Carl von Marr;‏ 14 בפברואר 1858 – 10 ביולי 1936) היה צייר גרמני יליד אמריקה. הוא נולד במילווקי, ויסקונסין, בנו של החרט ג'ון מאר (1831–1921) ואשתו ברטה בודנשטיין מאר (1836–1911). הוא היה תלמידו של הנרי ויאנדן במילווקי, של קארל גוסוב בברלין, ואחר כך של אוטו שטיץ באקדמיה לאמנויות יפות במינכן. עבודתו הראשונה, "אחשוורוש, היהודי הנודד", קיבלה מדליה במינכן. אחת התמונות שלו, "פרשת שנת 1813", הייתה בגלריית האנובר המלכותית. "גרמניה" משנת 1906 קיבלה מדליית זהב במינכן, והייתה באקדמיה המלכותית הפרוסית בקניגסברג. בד גדול, "הדגלים", שצויר בשנת 1889, נמצא כעת באוסף המוזיאון לאמנות של ויסקונסין, בווסט בנד, וירג'יניה, בהשאלה קבועה מהעיר מילווקי. בד אחר, "קיץ - אחר הצהריים", במקור מאוסף פיבי הרסט. משנת 1911 באוסף הקבוע של אוניברסיטת קליפורניה, ברקלי, קיבל מדליית זהב בברלין בשנת 1892. מאר הפך לפרופסור באקדמיה לאמנויות יפות במינכן בשנת 1893, וב־1895 חבר באקדמיה לאמנויות בברלין. בשנת 1916 התחתן מאר עם אלזי פלרר מסרשמיט (1872–1919), אלמנתו של הצייר פיוס פרדיננד מסרשמיט (1858–1915). נולדו להם שתי בנות יחד. בשנת 1917 מונה מאר כיועץ פרטי לממשלת בוואריה. הוא ברח לשווייץ במהלך הרפובליקה הסובייטית הבווארית (1918-19), שחיפשה לעצור אותו בגלל הקשר הפוליטי הזה. בשנת 1919, מאר הפך למנהל האקדמיה המלכותית במינכן, שם המשיך לעבוד עד פרישתו בשנת 1923. הוא אובחן כחולה סרטן בשנת 1934. מאר נפטר ב־10 ביולי 1936 ונקבר בבית העלמין סולן במינכן. מדיה וקבצים בנושא קרל פון מאר בוויקישיתוף Chisholm, Hugh, ed, Marr, Carl, 1911 Encyclopædia Britannica Volume 17 Carl von Marr, essay segment by Thomas D. Lidtke, web.archive.org, ‏2005-11-11 Lidtke, Thomas D. 1986 Carl von Marr: American-German Artist. Exhibition catalogue. West Bend, WI: West Bend Art Museum.
Girls in the Hood

"Girls in the Hood" הוא סינגל שהוקלט על ידי הראפרית האמריקאית מייגן די סטליון. הוא יצא לאור ב-26 ביוני 2020, בהוצאת חברות התקליטים 1501 סירטיפייד, 300 אנטרטיינמנט והאחים וורנר, כסינגל ראשון מתוך אלבום הבכורה שלה, Good News. ב-24 ביוני 2020 הכריזה מייגן די סטליון על צאת השיר ברשתות החברתיות. השיר נכתב על ידי די סטליון' בובי סשנס, אילה-דה-פרודוסר והופק על ידי אילה-דה-פרודוסר. השיר הוא בסגנון הראפ רוק, ומסמפל בתוכו את שירו של איזי-אי,‏ "Boyz-n-the-Hood" (אנ'). בעקבות כך, ניתן קרדיט הכתיבה גם לאיזי אי, אייס קיוב, סקוט סטורץ' וד"ר דרה וקרדיט ההפקה לסטורץ'. תוך כיממה, צבר השיר סך של כ-861 אלף השמעות ברשת הזרמת המדיה ספוטיפיי. טרם פורסם הווידאו קליפ המלא של השיר. ב-26 ביוני 2020, בסמוך לצאת הסינגל עצמו, העלתה די סטליון לערוץ היוטיוב שלה את האודיו קליפ הרשמי של השיר, אשר מציג בתוכו קטעי וידאו שונים המלווים את מילותיו של השיר. מגזין ניו יורק סקר את השיר בחיוב באומרו, "לא רק שמייגן היא כלבה רעה גאה (ברור), אלא שהיא גם עושה את שלה כדי לתמוך בכלבות רעות אחרות בהפצת השיר". Girls in the Hood, באתר סאונדקלאוד (באנגלית) Girls in the Hood, באתר Last.fm (באנגלית) Girls in the Hood, באתר Discogs (באנגלית) מידע על הסינגל "Girls in the Hood" באתר מיוזיק בריינז מילות השיר "Girls in the Hood" באתר Genius סרטון השיר "Girls in the Hood" באתר יוטיוב מידע על השיר "Girls in the Hood" באתר ספוטיפיי מייגן די סטליון, בובי סשנס, אילה-דה-פרודוסר, איזי אי, בובי סשנס, אייס קיוב, סקוט סטורץ', ד"ר דרה Listen To Megan Thee Stallion’s “Girls In The Hood”, Vibe, ‏2020-06-26 (באנגלית) Navjosh, Megan Thee Stallion Announces New Single 'Girls In The Hood', HipHop-N-More, ‏2020-06-24 (באנגלית) Surprise! Megan Thee Stallion Announces New Single 'Girls in the Hood' - That Grape Juice, thatgrapejuice.net Megan Thee Stallion Announces New Single 'Girls In The Hood', www.iheart.com Althea Legaspi, Althea Legaspi, Megan Thee Stallion Samples N.W.A in New Song 'Girls in the Hood', Rolling Stone, ‏2020-06-26 (באנגלית) Megan Thee Stallion – Girls in the Hood (באנגלית), נבדק ב-2020-06-26 Girls in the Hood, נבדק ב-2020-06-26 Megan Thee Stallion - Girls in the Hood [Lyric Video], סרטון באתר יוטיוב (אורך: 2:45) Chris Murphy, Listen to Megan Thee Stallion Sample N.W.A on New Track ‘Girls in the Hood’, Vulture, ‏2020-06-26 (באנגלית) Gold & Platinum, RIAA (באנגלית אמריקאית)
פסגת טוסלד

פסגת טוסלד או פסגת טאוסלד (באנגלית: Tousled Peak) היא פסגה מכוסה קרח, בקצה הדרומי של חצי האי דניאל, באזור חוף בורכגרווינק של ארץ ויקטוריה, שבאנטארקטיקה. גובהה של הפסגה 1,220 מטרים מעל פני הים. הפסגה ממוקמת 6 קילומטרים צפונית מזרחית לפסגתו של הר לאבוק. שמה של הפסגה ניתן לה בשנת 1906 על ידי ועדת השמות האנטארקטית של ניו זילנד. השם הוא תיאורי - "טוסלד" משמעו "פרוע" (כמו שיער פרוע), וכך נראה הקרח השבור שבראש הפסגה. פסגת טוסלד באתר הסקר הגאולוגי של ארצות הברית פסגת טוסלד באתר הגאזט האנטארקטי של ממשלת ניו זילנד פסגת טוסלד באתר הגאזט האנטארקטי המשווה SCAR של ממשלת אוסטרליה פסגת טוסלד באתר mindat מחשבון מרחקים - המרחק מפסגת טוסלד לאתרים סמוכים פסגת טוסלד - מרחקים לאתרים סמוכים באתר peakery מזג אוויר נוכחי בפסגת טוסלד תחזית מזג אוויר עדכנית ארוכת טווח עבור פסגת טוסלד סטטיסטיקות מזג אוויר ונתוני מזג אוויר היסטוריים עבור פסגת טוסלד גאזט השמות האנטארקטיים הרשמי של ארצות הברית מידע גאוגרפי והיסטורי
להציל את החופש הגדול

להציל את החופש הגדול (באנגלית: Recess: School's Out) הוא סרט הנפשה משנת 2001, שהופק על ידי Disney Television Animation ואולפני דיסניטון. הסרט מבוסס על סדרת הטלוויזיה "Recess" ששודרה בערוץ "Toon Disney". לאחר שהחופש הגדול מתחיל, מגלה טי.ג'יי. משהו מוזר בבית הספר, יחד עם חבריו, שהביא אותם ממחנות הקיץ, הם הבינו שישנה שם מזימה להזיז את כדור הארץ ממסלולו סביב השמש ובכך להקפיא את כדור הארץ ולבטל את חופשת הקיץ בידי ד"ר בנדיקט המרושע. ד"ר בנדיקט חטף את טי.ג'יי ואת המנהל פריקלי וסיפר להם על ימי ילדותם בשנות ה-60 שם בנדיקט היה מנהל ותכנן לבטל את החופשה, המפקח פיטר אותו ומינה את פריקלי למנהל החדש ומאז הם נהפכו לאויבים. בעזרתה של בקי, אחותו של טי.ג'יי שהתנגדה לרעיון בהתחלה, החברים של טי.ג'יי אספו את הילדים האחרים ממחנות הקיץ ויחד עם גברת פינסטר וצבא המורים הם הרסו את תוכניתו של בנדיקט והצילו את כדור הארץ ואת חופשת הקיץ. אנדרו לורנס - טי.ג'יי. דת'וויילר ריקי ד'שון קולינס - וינס לאסל ג'ייסון דייוויס - מייקי בלומברג רוברט גאולט - מייקי (שירה) אשלי ג'ונסון - ג'רטשן גרונדלר קורטלנד מיד - גאס גריסוולד פמלה אדלון - אשלי ספינלי דבני קולמן - המנהל פריקלי מליסה ג'ואן הארט - בקי דת'ווייר פיטר מקניקול - פרופסור פנוויק אפריל ווינצ'ל - גברת פינסטר / הארייט ג'יימס וודס - ד"ר פיליום בנדיקט אריק וון דטן - ארווין לוסון / קפטן בראד קלנסי בראון - איש קירח את גרסת הדיבוב בעברית ביימה והפיקה שפרירה זכאי. דין ברנד - טי.ג'יי. גומא פריד - וינס יסמין עיון - ספינלי אניה בוקשטיין - גרטשן דני אבידן - מייקי איל כהן - גאס שפרירה זכאי - גברת פינסטר / הארייט שמוליק טנא - המנהל פריקלי יהויכין פרידלנדר - פיליום בנדיקט אלון אופיר - פנוויק / מאמן / דמויות שונות מיכל צפיר - המורה גרוטקה / אשלי קווינלאן אסף אבידן - המלך בוב / קפטן בראד / שוטר רזה דורון בן-עמי - דיגר דייב עמי מנדלמן - מייקי (שירה) / מר דטוויילר / איש קירח / קולונל אומאלי / מדען / דמויות שונות דבי בסרגליק - גברת דטוויילר / אירמה (גרט) / ד"ר שטיינהיים תילי שרון - בקי / אשלי ארמברוסטר גיל זמק - מורט צ'אלק / מפקד שומרים אוהד שחר - ד"ר רוזנטל יורם יוספסברג - מפקח / שוטר שמן אבי חדש ירין שפירא ניר לבנברג מיקי ילון אתר האינטרנט הרשמי של להציל את החופש הגדול (באנגלית) "להציל את החופש הגדול", במסד הנתונים הקולנועיים IMDb (באנגלית) "להציל את החופש הגדול", באתר נטפליקס "להציל את החופש הגדול", באתר AllMovie (באנגלית) "להציל את החופש הגדול", באתר Rotten Tomatoes (באנגלית) "להציל את החופש הגדול", באתר Box Office Mojo (באנגלית) "להציל את החופש הגדול", באתר דיסני+ סרטים (באנגלית) "להציל את החופש הגדול", במסד הנתונים הקולנועיים KinoPoisk (ברוסית) להציל את החופש הגדול, במיזם "אישים" לתיעוד היצירה הישראלית
יחסי סוריה–רומניה

יחסי סוריה–רומניה הם היחסים הדיפלומטיים הרשמיים שבין הרפובליקה הערבית הסורית לבין רומניה. היחסים הדיפלומטיים בין שתי המדינות כוננו לראשונה באוגוסט 1955. שתי המדינות חברות מלאות באיחוד מדינות הים התיכון. לסוריה יש שגרירות בבוקרשט וקונסוליית כבוד בקונסטנצה. לרומניה יש שגרירות בדמשק ושתי קונסוליות כבוד בחלב ולטקיה. אתר משרד החוץ הרומני ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
פוקסמיינד

פוקסמיינד (FoxMind) היא חברת משחקי קופסה ומשחקי חשיבה ישראלית, המוכרת בזכות כמה ממשחקי החשיבה המוכרים בישראל, "דאבל", "ג'ונגל ספיד", "חלומות" ועוד. החברה הוקמה על ידי דרור שמרת, נכון ל-2020, מנכ"ל החברה. החזון של החברה היה ועודנו "חברת משחקים שתהיה בה רוח ילדותית, כי אחרי הכל זהו קהל היעד העיקרי". החברה מעסיקה בין היתר ממציאי משחקים השוקדים על המצאה של משחקים, לצד ייבוא והפצה של משחקים מחוץ לישראל. אמנם, מספר המשחקים שהחברה המציאה קטן יחסית, הוא כולל מגוון משחקים מוכרים כגון דאבל, חיות במשבצות, מה בתמונה ועוד. ההכנסה העיקרית של החברה מגיעה מייבוא והפצה בארץ של משחקי קופסה מחוץ לישראל. רבים מהמשחקי הקופסה בישראל מיוצרים על ידי פוקסמיינד, וביניהן חתחתול, חלומות, ג'ונגל ספיד, דוקטור יוריקה ועוד. אתר האינטרנט הרשמי של פוקסמיינד פוקסמיינד, ברשת החברתית פייסבוק אודות פוקסמיינד | משחקי חשיבה לכל המשפחה, באתר foxmind.co.il
בגללך: אוסף שירי אהבה

בגללך: אוסף שירי אהבה הוא אלבום אוסף שאיגד שירים שקטים רומנטיים בולטים שהקליט הזמר אריק איינשטיין. האלבום יצא לאור בשנת 2009 וכלל 2 תקליטורים: הדיסק הראשון הוא אוסף של 20 שירים מכ-30 שנות הפעילות של איינשטיין ב"NMC", ובדיסק השני שני שירים חדשים של איינשטיין שיצאו באותה השנה כסינגלים, נכתבו והולחנו על ידי גיא בוקאטי, איתו עבד איינשטיין בשנים אלו ואף הוציא אלבום האולפן האחרון שהוציא איינשטיין בחייו, "כל הטוב שבעולם" שנתיים לפני כן, ומתוכו נכללים שירים בדיסק הראשון. נויה כוכבי, אלבום אוסף חדש עם 20 שירי אהבה של אריק איינשטיין, באתר הארץ, 24 במרץ 2009